Diari Oficial de la Generalitat Valenciana


Sumari del DOGV 3627, del 17-11-1999 (1999/9628)

DECRET 211/1999, de 9 de novembre, del Govern Valencià, pel qual s'autoritza l'ampliació d'ensenyaments en la Universitat Miguel Hernández d'Elx.
-------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/11/09/211/dof/vci/html**

### Dades del document

Número de DOGV
:   3627

Data del DOGV
:   17-11-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9628


Data del document
:   09-11-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Universitat Miguel Hernández
    * universitat
    * títol d'estudis
    * centre d'ensenyament
    * legislació

DECRET 211/1999, de 9 de novembre, del Govern Valencià, pel qual s'autoritza l'ampliació d'ensenyaments en la Universitat Miguel Hernández d'Elx. [1999/X9628]
  
La Universitat Miguel Hernández d'Elx sol·licità l'autorització per a la implantació dels ensenyaments universitaris conduents a l'obtenció dels títols oficials de llicenciat en Ciències Polítiques i de l'Administració; Enginyer en Telecomunicació; llicenciat en Farmàcia; llicenciat en Administració i Direcció d'Empreses; llicenciat en Antropologia Social i Cultural, i llicenciat en Psicologia, i l'autorització per a la creació de la Facultat de Ciències Socials i Jurídiques d'Orihuela, per a la qual cosa s'adjunta la memòria justificativa, així com l'acord del Consell Econòmic de la Universitat que proposa la creació del centre i la implantació dels ensenyaments a què fa referència el present decret.
  
El Consell Interuniversitari de la Comunitat Valenciana conegué la sol·licitud de la Universitat Miguel Hernández d'Elx, tal com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de Coordinació Interuniversitària de la Comunitat Valenciana.
  
El Consell d'Universitats emeté informe favorable amb relació a la proposta formulada per la Universitat Miguel Hernández d'Elx, i també homologà els corresponents plans d'estudis de data 6 de juliol de 1999.
  
Per tot això, tot i que s'han complit els requisits exigits per l'article 9 de la Llei Orgànica 11/1983, de 25 d'agost, de Reforma Universitària; en el Reial Decret 557/1991, de 12 d'abril, sobre creació i reconeixement d'universitats i centres universitaris, i en el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 9 de novembre de 1999,
  
DECRETE
  
Article 1
  
Autoritzar la Universitat Miguel Hernández d'Elx, per a la implantació i posada en funcionament dels ensenyaments conduents a l'obtenció dels títols oficials de:
  
- Llicenciat en Antropologia Social i Cultural, que organitzarà la Facultat de Ciències Socials i Jurídiques d'Elx.
  
- Llicenciat en Psicologia, que organitzarà la Facultat de Ciències Socials i Jurídiques d'Elx.
  
- Llicenciat en Farmàcia (1r. i 2n. cicle), que organitzarà la Facultat de Medicina de San Juan de Alicante.
  
- Enginyer en Telecomunicació, que organitzarà l'Escola Politècnica Superior d'Elx.
  
Article 2
  
Autoritzar la creació i posada en funcionament des de l'inici del curs acadèmic 1999/2000, en la Universitat Miguel Hernández d'Elx, de la Facultat de Ciències Socials i Jurídiques, en Orihuela, per a impartir els estudis conduents a l'obtenció dels títols oficials de llicenciat en Administració i Direcció d'Empreses, i llicenciat en Ciències Polítiques i de l'Administració.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions necessàries per a l'aplicació i l'execució del que disposa est decret.
  
Segona
  
Est decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 9 de novembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI